'Dalwaqt jerġa' jiksaħ l-ajru'- Trump dwar in-nirien qerrieda fi stati Amerikani
Il-President Amerikan Donald Trump xejjen tħassib dwar it-tibdil fil-klima waqt żjara li għamel fl-aħħar sigħat fl-istat ta' Kalifornja, fejn għaddejja battalja kontinwa kontra nirien qawwija. Hawnhekk il-President Trump inqabad jgħid lill-uffiċjal tas-sigurtà fuq il-post li fi żmien qasir se jerġa' jiksaħ l-ajru. S'issa hu mifhum li n-nirien qerried f'Kalifornja, Oregon u Washington qatlu minn tal-anqas sitta u tletin persuna minn Awwissu, iżda skont Trump, dan hu kollu kawża ta' immaniġġjar ħażin tal-foresti fl-inħawi.